Puyalón

Puyalón ye un partiu politico de caracter nacionalista aragonés, independentista y socialista, ligato orichinalment a Chunta Aragonesista dica l'anyo 2008, Casi todos los miembros del colectivo Puyalón se dan de baja de CHA cuan a mayor parti d'os suyos miembros deixoron d'estar militants de CHA ta constituyir-se como una entidat independient d'ista. Dende o 6 de marzo de 2009, ye inscrito como partiu politico (con as siglas PYLN). Rechistro de Partius Politicos d'o Ministerio de l'Interior.

Actualment fa parte d'o Bloque Independentista de Cuchas (B.I.C.).

En os suyos inicios, antimás d'endicar que os suyos prencipals obchectivos son a sobiranía y o socialismo, declaran o suyo refirme a las luengas minoritarias d'Aragón (aragonés y catalán), o medio ambient y a integración d'os inmigrants. D'atra man tamién refusan o militarismo.

 Participación electoral 
 Eleccions municipals de 2011 
Puyalón principió a suya participación electoral en as eleccions municipals de 2011. Aconsiguió un representant en o lugar d'Artieda en a Chacetania.

 Eleccions europeas de 2014 
A suya siguient participación estió en as eleccions europeas de 2014 fendo parti d'a coalición Los Pueblos Deciden chunto a Euskal Herria Bildu, el BNG, Andecha Astur, Alternativa Nacionalista Canaria y Unidad del Pueblo.

Dimpués d'as eleccions consiguioron un diputau, o suyo primer cabeza de lista Josu Juaristi de EH Bildu, que iría ta Bruselas en representación d'a coalición. Posteriorment Puyalón levó as suyas reivindicacions a o Parlamento Europeo y bi estió present en succesivas vesitas en 2015 y 2017 pa levar l'achenda aragonesa en luengas, hidrolochía, despoblación, ... enta o Parlamento.

 Eleccions municipals de 2015 
En as eleccions municipals de 2015 Puyalón se presentó fendo parte de Zaragoza en Común, do participó en o suyo programa electoral, posterior coordinadera y collas sectorials en o suyo gubierno. Zaragoza en Común consiguió l'alcaldía de Zaragoza a traviés de Pedro Santiesteve con os votos de PSOE y CHA.

En istas mesmas eleccions Puyalón revalidó o suyo representant en o lugar d'Artieda a traviés de Raúl Ramón Iguácel en a candidatura Cambiar-Puyalón, con a que tamién logró o suyo puesto como consellero d'a Comarca d'a Chacetania.

Por atro costau Rubén Ramos, miembro de Puyalón, estió votau como representant en o concello de Pastriz, a traviés d'a candidatura Ganar Pastriz en Común, con a que tamién consiguió o suyo puesto como deputau delegau de Formación y Politicas Educativas en a Deputación Provincial de Zaragoza. Puesto a o que accedió debiu a que os deputaus se reparten as diferents de delegacions, tot y que a presidencia quedó en mans de PSOE.

 Eleccions chenerals de 2016 
Dimpués d'as eleccions fallidas de 2015. En as eleccions chenerals de 2016, Puyalón se presentó en a coalición aragonesa Chuntas Podemos dimpués de sinyar un alcuerdo programatico con Podemos Aragón. Isto suposó que a coalición Unidos Podemos asumise o dreito a decidir d'o Pueblo aragonés. A coalición consiguió un deputau por Zaragoza con Pedro Arrojo y unatro en Uesca con Jorge Luis Bail.

 Eleccions chenerals de 2019 
Puyalón se presentó a las eleccions chenerals de 2019 como unica fuerza aragonesista en as tres provincias aragonesas Puyalón de Cuchas se presenta a las elecciones estatales por las tres circunscripciones aragonesas. A las eleccions d'o 28 d'abril se presentó con l'Alianza "Agora Republicas" formada por o Bloque Galego, Andecha Astur, EH Bildu, Esquerra Republicana (ERC) y Ahora Canarias.

Como cabezas de lista a o Congreso se presentoron:
 Por Zaragoza Raul Ramón, consellero comarcal y concellero de Puyalón en o concello d'Artieda.
 Por Uesca Amor Olomí, militant d'Aragón Sí Puede y destacada activista cultural ribagorzana.
 Por Teruel Chabier Mallor, avogau y mediador d'Íxar

As listas a o congreso yeran encabezadas por:
 Emilio Anadón, historico militant sindical y social, en Zaragoza.
 Alejandro Nasarre, ribagorzano y historico militant de l'aragonesismo, en Uesca.
 Guillén Gonzalez, andorrano y destacau militant social d'o movimiento chovenil, en Teruel.
Eleccions europeas de 2019

A las eleccions europeas de 26 de mayo de 2019 se tornó a presentar con l'alianza "Agora Republicas" a o Parlamento Europeo. An que revalidó Diputau Europeu, ista vegada con Pernando Barrena chunto con Oriol Junqueras de Esquerra.

Eleccions municipals de mayo de 2019

O 29 de mayo de 2019 a coalición Espacio Municipalista por Teruel, dimpués de haber-se presentau a la eleccions por l'alcadía de Teruel, consigue un concellero. Zésar Corella, ex-secretario cheneral de Puyalón, va o segundo en lista, y dimpués d'a dimisión d'a numero uno Blanca Villaroya conseguirá por primera vegada a concellería en un gran ciudat.

Elecciones chenerals de noviembre de 2019

Dimpués d'a repetición d'eleccions, os cambios d'estratechia y o cansancia de bels sectors politicos l'alianza "Agora Republicas" decició de presentar-se por separau, y asinas Puyalón se presentó por primera vegada en solitario a unas eleccions chenerals. Ista vegada con unos resultaus mas discretos, dimpués d'a presencia de Chunta Aragonesista en a Coalición "Más País" de Iñigo Errejón.

Vinclos externos
 Web oficial de Puyalón

Referencias

Categoría:Partius politicos independentistas aragoneses
Categoría:Partius politicos nacionalistas aragoneses
Categoría:Partius politicos socialistas d'Aragón